คาดสัปดาห์หน้าบาทกรอบ30.55-30.75
ศูนย์กสิกรไทยคาด สัปดาห์หน้าเงินบาทกรอบ 30.55-30.75 บาทต่อดอลลาร์สหรัฐ จับตา ผลประชุมเฟด-แก้ปัญหาหน้าผาการคลังสหรัฐ
8 ธ.ค. 2555

ศูนย์กสิกรไทยคาด สัปดาห์หน้าเงินบาทกรอบ 30.55-30.75 บาทต่อดอลลาร์สหรัฐ จับตา ผลประชุมเฟด-แก้ปัญหาหน้าผาการคลังสหรัฐ 
บริษัท ศูนย์วิจัยกสิกรไทย จำกัด คาดการณ์แนวโน้มสัปดาห์ถัดไป (10-14 ธ.ค.) เงินบาทอาจเคลื่อนไหวในกรอบ 30.55-30.75 บาทต่อดอลลาร์สหรัฐ โดยคงต้องติดตามความคืบหน้าในการหาทางแก้ปัญหา หน้าผาการคลัง(Fiscal Cliff) ของสหรัฐ และผลการประชุมนโยบายการเงินของเฟด ขณะที่ข้อมูลเศรษฐกิจสหรัฐที่สำคัญ ได้แก่ ยอดค้าปลีก ดัชนีราคาผู้บริโภค ดัชนีราคาผู้ผลิต ข้อมูลการผลิตภาคอุตสาหกรรม อัตราการใช้กำลังผลิตเดือน พ.ย. ข้อมูลการค้าระหว่างประเทศ และข้อมูลสตอกสินค้าเดือน ต.ค. รวมถึงจำนวนผู้ขอรับสวัสดิการว่างงานรายสัปดาห์ นอกจากนี้ นักลงทุนยังจับตาข้อมูลเศรษฐกิจจีนเดือน พ.ย.อีกด้วย.